Французская супольнасць Бельгіі

Французская супольнасць Бельгіі (фр.: Communauté française de Belgique) — адна з трох моўных супольнасцей Бельгіі (нароўні з фламандскай і нямецкамоўнай). Назва Афіцыйная назва супольнасці выклікае мноства нараканняў, бо яна не цалкам адпавядае сутнасці: цяперашняя назва літаральна хутчэй значыць «супольнасць французаў, якія жывуць у Бельгіі». Больш правільнай назвай была б «Франкамоўная супольнасць». Сам урад супольнасці часцей заве яе «Супольнасць Валоніі і Бруселя» (фр.: Communauté Wallonie-Bruxelles), аднак гэта назва не зафіксавана ў заканадаўстве і таксама не зусім адпавядае рэчаіснасці, бо на тэрыторыі Валоніі размешчаны нямецкамоўны рэгіён, на які паўнамоцтвы Французскай супольнасці не распаўсюджваюцца, а на тэрыторыі Бруселя, акрамя Французскай, дзейнічае таксама Фламандская супольнасць. Паўнамоцтвы Супольнасць мае наступныя паўнамоцтвы: адукацыя (за выключэннем прысваення навуковых ступеней), культура і моўныя пытанні, франкамоўнае тэле- і радыёвяшчанне, спорт, ахова здароўя, маладзёжная палітыка. Тэрытарыяльна да Французскай супольнасці адносіцца Валонія (за выключэннем нямецкамоўных раёнаў) і Брусельскі сталічны рэгіён. У той жа час на тэрыторыі Бруселя паўнамоцтвы Французскай супольнасці распаўсюджваюцца толькі на франкамоўныя ўстановы, а нідэрландскамоўныя ўстановы з'яўляюцца зонай адказнасці Фламандскай (нідэрландскамоўнай) супольнасці. Урад і парламент Французская супольнасць незалежна ад Валонскай акругі (у адрозненне ад Фламандскай супольнасці, якая аб'яднана з Фламандскай акругай). Французская супольнасць мае свой парламент (фр.: Parlement de la Communauté française de Belgique), які складаецца з 94 дэпутатаў. Дэпутаты парламента супольнасці не абіраюцца спецыяльна; імі па сумяшчальніцтве з'яўляюцца ўсё 75 дэпутатаў парламента Валоніі і 19 (з 72) франкамоўных членаў парламента Брусельскага сталічнага рэгіёна. Супольнасць таксама мае свой урад.